  Анжелика Тихонова корреспондент Ижкарын «Кышкыттэм но ӟечлыко автомобиль сюресъёс» йӧскалык ӵектос улсын Сельской урамысь Выставочной урам дорысен кар гожозь сюрес люкетсэ тупатъязы. Со сярысь элькун тӧролэн но кивалтэтлэн пресс-службазы ивортэ. Ӧнерчиос сюрес вылэ кык сӥ асфальтобетон вӧлдӥзы, куд-ог интыосаз сюрес инъетэз воштӥзы. Озьы ик сюресчиос оглом 2 сюрс 365 квадрат метр тротуаръёсты но выльдӥзы. Ваньзэ «Доступная среда» программалэн куронъёсызъя вакчиятэм бордюр изъёс тырыса лэсьтӥзы. Озьы соос ву кошконэз радъязы. Азьвыл сюреслэн аспӧртэм ландшафтэныз сэрен улыг интыосаз ву люкаськылӥз. Сыӵе учыръёсты палэнтон понна ӧнерчиос ву кошкон гумыос лэсьтӥзы, озьы ик сюрес улэ труба понӥзы. Огаз сюрес люкетын сюрес инъетэн шуг-секытъёс кылдӥзы. 600 метр кузьдалаем интыяз со воксё ӧвӧл вылэм шуыса тодмо луиз. Соин сюресчиослы ватсаса уж лэсьтоно луиз. Собере гинэ сюресэз асфальтобетон сӥосын вӧлдӥзы. Выльдэм сюреслэн оглом кузьдалаем 3 иськем 500 метр луиз Ми Ижкарын йӧскалык ӵектосъя ужъёсты йылпумъяськом. Туннэ нуналлы Индустри ёросысь Сельской урам - одӥгез йылпумъясез объект луэ ини. Вераны кулэ, та сюрес Ижкарез котыртон сюресысь каре пырон луэ, ветлӥсь трос. Татӥ мер транспорт ветлэ, трос гинэ ас но секыт груз нуллӥсь машинаос. Соин ик та объект вань куронъёслы мед тупалоз, адямиослы кышкыттэм мед луоз шуыса кулэ вал Алексей Горбачёв, транспортъя но сюрес возёсъя министрТуннэ нуналлы Ижкарын лэсьтоно 23 объектъёс пӧлысь 21-зэ уже кутӥзы ини. Сюресъёсты чаклась ӧри Советской урамын ужъёсты эскерыны дасяське. Ужъёс Ленин ёросысь Саранской урамын гинэ мыно на. Сое куарусён пумозь вуттыны кулэ. Тодэ вайытом, кылем арняе Ижкарысь Красногеройской но Степной урамъёсысь сюресъёсты вуттӥзы.  Тегъёс: Авто Ижкар Удмуртия сюресъёс тупатъянужъёс  